దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
విజయ్.. రాజకీయాల్లోకి దిగు..!
ఒకవైపు ‘మెర్సల్’ సినిమా డైలాగుల వ్యవహారం రాజకీయాన్ని పులుముకుంటుంటే.. ఆ సినిమా హీరో విజయ్ రాజకీయాల్లోకి వస్తే బాగుంటుందని వ్యాఖ్యానించాడు
TNN | Updated:
Oct 25, 2017, 07:58AM IST
ఒకవైపు &lsquo;మెర్సల్&rsquo; సినిమా డైలాగుల వ్యవహారం రాజకీయాన్ని పులుముకుంటుంటే.. ఆ సినిమా హీరో విజయ్ రాజకీయాల్లోకి వస్తే బాగుంటుందని వ్యాఖ్యానించాడు ఈ హీరో తండ్రి ఎస్ఏ చంద్రశేఖర్. తన తనయుడు రాజకీయాల్లోకి ఎంట్రీ ఇవ్వాలని చంద్రశేఖర్ ఆకాంక్షించాడు. ఈ మేరకు ఒక టీవీ చానల్ ఇంటర్వ్యూలో ఆయన ఆసక్తిదాయకమైన వ్యాఖ్యలు చేశాడు.
చంద్రశేఖర్ ప్రముఖ దర్శకుడు కూడా. తమిళంలో విజయవంతంమైన సినిమాలు రూపొందించాడు. తనయుడిని హీరోగా ఇంట్రడ్యూస్ చేశాడు. ఆపై విజయ్ తమిళంలో స్టార్ ఇమేజ్ ను సంపాదించుకున్నాడు. కొన్నేళ్లుగా విజయ్ కు గైడ్ గా కొనసాగుతున్నాడు చంద్రశేఖర్. ఇది వరకూ కూడా తనయుడు రాజకీయాల్లోకి వస్తే బాగుంటుందనే వ్యాఖ్యలు చేశారాయన. అభిమాన సంఘాలతో సమావేశాలు నిర్వహిస్తూ ఉంటారు. రాజకీయ పార్టీలతో కూడా సఖ్యతగా కొనసాగుతూ ఉంటాడు.
ఈ నేపథ్యంలో, మెర్సల్ వివాద సమయంలో చంద్రశేఖర్ తనయుడిని రాజకీయాల్లోకి రారమ్మంటూ వ్యాఖ్యానించారు. తన తనయుడు గాంధేయవాది అని చంద్రశేఖర్ అన్నారు. &lsquo;ఈ రోజు రాజకీయ పార్టీల చేత బెదిరింపులను ఎదుర్కొంటున్న విజయ్ రేపు అధికారాన్ని సంపాదించుకోవచ్చు.. అయితే రాజకీయాలపై విజయ్ ఏం చెప్పడం లేదు, అతడు రాజకీయాల్లోకి రావాలనేది నా ఆకాంక్ష&rsquo; అని విజయ్ తండ్రి అన్నారు.
ఒకవైపు తమిళనాట రజనీకాంత్, కమల్ హాసన్&zwnj;ల రాజకీయ పార్టీలపై చర్చ జరుగుతుంటే, మరోవైపు విజయ్ తండ్రి ఇలాంటి వ్యాఖ్యానాలు చేయడం.. తనయుడు రాజకీయాల్లోకి రావాలని పిలుపునివ్వడం హాట్ టాపిక్ గా మారింది.